טודרוס בן יוסף אבולעפיה

רבי טודרוס בן יוסף הלוי אבולעפיה (ד'תתקפ"ה 1225 - ה'מ"ג, 1283) היה רב, פרשן התלמוד הבבלי ומקובל, "ראש גלות ספרד" ומנהיג יהדות קסטיליה במאה ה-13.

יליד ותושב בורגוס, מקורב למלכות. נודע בנדבנותו ובמלחמתו בקראים. הרביץ תורה בסביליה ועמד בקשר עם הרשב"א ועם רבי אברהם בדרשי.

בסוף ימיו עקר לטולדו ובה נפטר ונקבר. הוא היה בן אחיו של רבי מאיר הלוי אבולעפיה.

בנו היה המקובל רבי לוי ב"ר טודרוס אבולעפיה.

כתביו
 שער הרזים - פירוש קבלי על מזמור י"ט שבספר תהילים. הוהדר על פי כ"י אוכספורד ושינויי נוסחאות מכ"י מינכן, הועתק (במכונת כתיבה) על ידי ג’ שלום, ירושלים: חמו"ל, תר"ץ. ושוב בידי מיכל אורון ירושלים, 1989 (מהדורה מדעית).
 עליות וחידושים למסכת יבמות
  (בשער הספר נכתב כי הוא אביו של הרמ"ה, אך זו טעות)
 פירוש על התורה

לקריאה נוספת
 חיים מיכל, רבינו טודרוס הלוי אבואלאפיא, ערכו בספרו "אור החיים", פרנקפורט דמיין תרנ"א, פריט 937, עמ' 428–429
 על גישתו הקבלית: גרשם שלום, קבלות ר' יעקב ור' יצחק בני ר' יעקב הכהן (מקורות לתולדות הקבלה לפני התגלות הזהר), בתוך מדעי היהדות, ספר ב, ירושלים תרפ"ז. מבוא: פרק 5, עמ' 185–189.

קישורים חיצוניים
 
  (במקור בטעות "בן יהודה", ותוקן ב"מלואים" שבעמ' 700)

הערות שוליים

משפחת אבולעפיה
ראשוני ספרד
רבנים ראשיים

ילידי 1225
נפטרים ב-1285